Maailmas on suured ja väiksed asjad. Nende pildistamiseks on  igal endast lugupidaval objektiivitootjal pakkuda vastavad objektiivid - portreede jaoks portreeobjektiiv, lindude jaoks pikk teleobjektiiv, putukate ja detailide jaoks makroobjektiiv jne. Kuid eriti tillukesed asjad? 1999. aastal tuli lihtne vastus ka sellele - Canon MP-E 65mm 1-5× Macro objektiiv. Ärge saage valesti aru - väikesemõõdulisi objekte sai ka varem pildistada, kasutades erinevaid abivahendeid nagu lõõtsad või läätsed - spetsiaalobjektiiv muutis selle pildistamise lihtsalt kordades lihtsamaks.